ⵜⴳⴰ ⵜⵎⴰⴹⵓⵏⵜ ⵏ ⵙⵉⴷⴰ ⵢⴰⵜ ⵖ ⵜⵎⵓⴹⴰⵏ ⵀⵔⵛⵏⵉⵏ ⵍⵍⵉ ⵎⵎⵉ ⵓⵔ ⵜⴰ ⵓⴼⵉⵏ ⴰⵙⴰⴼⴰⵔ, ⵜⴰⵎⴰⴹⵓⵏⵜ ⴰⴷ ⵉⵖ ⵜⴽⵛⵎ ⴰⵔⵔⵉⵎ ⴰⵔ ⵜ ⵜⵜⵀⵍⴰⴽ ⵜⵙⴳⵔⴰⵡⵍⵜ ⴰⴷ ⵓⵔ ⵉⵙⴽⵔ ⵜⵉⵡⵡⵓⵔⵉⵡⵉⵏ ⵏⵏⵙ. ⴰⴼⵉⵔⵓⵙ ⴰⴷ ⵉⴳⴰ ⵣⵖ ⵜⵎⵓⴹⴰⵏ ⵏ ⵜⵎⴰⴷⵔⵓⵙⵜ ⵏ ⵜⵣⵣⵓⴳⵔⴰ ⵉⴳ ⵓⵍⴰ ⵣⵖ ⵉⵙⵔⴰⴳⵏ ⵉⵅⴰⵜⴰⵔⵏ ⵍⵍⵉ ⵉⵙⴽⴰⵔⵏ ⵜⴰⵎⴰⴷⵔⵓⵙⵜ ⵏ ⵜⵣⵣⵓⴳⵔⴰ ⴷⴰⵔ ⵓⵎⴰⴹⵓⵏ ⵉⵙⵏⵀⵉⴱⴱⵔ ⵜⵉⵍⵎⵉⴽⵉⵏ ⵏ ⵓⵔⵔⵉⵎ ⵓⴼⴳⴰⵏ. ⵜⴰⵎⴰⴹⵓⵏⵜ ⴰⴷ ⵓⵔ ⴰⵙ ⵓⴼⵉⵏ ⴰⵙ ⵜⵜ ⵙⵙⵏⵏ ⵙ ⵜⵖⴰⵔⴰⵙⵜ ⵏ ⵓⵣⵣⴳⵣ ⵏ ⵉⴷⴰⵎⵎⵏ ⴰⵔ ⴷ ⴼⵍⵍⴰⵙ ⵉⵣⵔⵉ ⴽⵕⴰⴹ ⵢⵔⵏ ⴷ ⵜⵉⵎⵉⵜⴰⵔ ⵏⵏⵙ ⵓⵔ ⴰⴷ ⵜⴼⴰⵡⵏⵏⵜ ⴱⵍⴰ ⵉⵖ ⵉⵣⵔⵉ ⴽⵕⴰⴹ ⵉⵙⴳⴳⵯⴰⵙⵏ. ⴳⴰⵏ ⵜⵜ ⵜⵎⵉⵜⴰⵔ ⵏⵏⵙ ⵜⵉⵎⵏⵏⴰⵡⵉⵏ ⵢⵉⵍⵉ ⵓⵙⵏⴰⵃⵢⴰ ⵏⵏⵙⵏ ⵜⵜ ⵖ ⴷⴰⵔ ⵉⵎⵓⴹⴰⵏ ⴽⵓ ⵢⴰⵏ ⴷ ⵎⴰⵏ ⵜⵉⵎⵉⵜⴰⵔ ⴷⴰⵔⵙ. ⵣⵖ ⵜⵎⵉⵜⴰⵔ ⴰⴷ: ⵜⵉⵎⵙⵙⵉ ⵏⵉⵖ ⴷ ⵜⴰⵡⵍⴰ, ⵜⵉⵎⵣⵔⵉ, ⴰⵔⴼⵓⴼⵏ, ⵔⵔⵎⵓⵢⵜ, ⵉⵍⵉⵏ ⵜⵜ ⵜⵉⵢⵢⴰⴹ…